DARJEELING PUTTABONG FF-FTGFOP1
2024-06-14 11:00 (Europe/Bratislava) | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Ochutnávka prvotriedneho vysokohorského čaju darjeeling zo skorého jarného zberu (first flush). Čajový lístok má veľký podiel vrcholových lístkov, s nálevom vyváženej plnej sladkastej kvetinovej chuti, s mierne korenistým dozvukom.

Degustačný večer v Lahodnostiach venovaný Konope siatej (technickej)
2024-06-16 09:00 | Lahodnosti, Sobotské Námestie 43, Poprad - Spišská Sobota, 05801, Slovenská republika
Ďalší termín nášho degustačného večera získal svoje tváre, termín a tému. Konopa siata bola v našich končinách pôvodná rastlina so širokým uplatnením. V súčasnosti sa využíva na výrobu viac ako 10 000 produktov (potravinárstvo, stavebníctvo, kozmetika, atď…) po celom svete. My sme sa rozhodli Vám priblížiť jej variácie pri jej využití a príprave v kuchyni. Tak príďte ochutnať a dozvedieť sa viac o tejto všestrannej rastline. 🌱💚

MALÁ ZELENÁ MANDARÍNKA – XIAO QING GAN 2009
2024-06-25 11:00, 2024-08-13 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Ochutnávka zaujímavého tmavého sypaného pu-erhu, ktorý sa necháva dozrieť v mandarínkovej kôre zo špeciálnej zelenej mandarínky, čím sa prirodzená voňavá ovocná aróma a osviežujúca chuť mandarínky prenesie na čajové lístky. Čaj má hutný svetločervený nálev, sladkasto svieži, nesie v sebe kombináciu sladkosti, jemnej horkosti a osviežujúcej citrusovej arómy.

Fest Street Food Poprad
2024-06-28 03:00 - 2024-06-30 11:00 | MAX Poprad, Dlhé Hony 4588/1,, Poprad, 058 01, Slovenská republika
🔥Milovníci dobrého jedla zapíšte si do diárov Fest Street Food termín 28.6-30.6.2024 v Poprade pred OC Max🔥, kde sa opäť stretne niekoľko štýlových a unikátnych foodtruckov a originálnych predajných stánkov.
🚚Predstavíme predajcov s kvalitným a nápaditým pouličným jedlom tradičnej ale aj modernej kuchyne, ktorí sú majstrami gastronomického remesla.🚚
🎤Vychutnajte si jedinečnú atmosféru Street foodu s príjemnou hudbou.🎤
Otváracie hodiny FSF
▶️PIATOK 28.6.2024 – 11.00-22.00
▶️SOBOTA 29.6.2024 – 11.00-22.00
▶️NEDEĽA 30.6.2024 – 11.00-19.00
Informácie a prihlášky predajcov nájdete na:
Fest Street Food

V prípade spolupráce Fest street foodu vo Vašom meste nás neváhajte kontaktovať: info@fsf.sk
Pre viac info sleduj:
▶️ FACEBOOK: Fest Street Food
▶️ INSTAGRAM: @feststreetfood
▶️ WEB: www.fsf.sk

BI TAN PIAO XUE/SNEH PADAJÚCI NA NEFRITOVO ZELENÉ JAZIERKO
2024-07-20 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Ochutnávka vysokej triedy zeleného jazmínového čaju s poetickým názvom Sneh padajúci na nefritovo zelené jazierko. Čaj má výraznú jazmínovú vôňu s ovocno-sladkastými tónmi a veľmi príjemnú dlhotrvajúcu dochuť.

ŽELEZNÁ BOHYŇA MILOSRDENSTVA KRÁĽOVSKÁ / TIE GUAN YIN KING
2024-08-22 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Ochutnávka slávneho oolongu Železná bohyňa milosrdenstva kráľovská. Ľahký, pre letné večery ako stvorený oolong, s príjemnou kvetinovou orchideovou vôňou a výbornými zdravotnými účinkami na ľudský organizmus.

SHOU MEI CHEN PI XIAO FANG
2024-09-18 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Ochutnávka zaujímavého čaju, ktorý je novinkou v našej čajovni – biely čaj Shou Mei lisovaný spolu s mandarínkovou kôrou do malých 5g tehličiek. Nesie v sebe obvyklé stopy bieleho čaju, doplnené o nezameniteľnú citrusovo-mandarínkovú arómu.
Vstupné: 5 €

SHOU MEI 2024 XIAO BING 100G
2024-09-24 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer spojený s ochutnávkou bieleho čaju Shou Mei alebo Obočie dlhovekosti, ktorý je lisovaný do malého koláčika o hmotnosti 100g. Čajový nálev má v chuti jemné bylinkovo-kvetové tóny, ktoré sa v dochuti zmenia na ľahko ovocné.
Vstupné: 5 €

SIMAO 2023 SHU ORIJIN MINI BING CHA
2024-10-16 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer spojený s ochutnávkou výborného tmavého pu-erh čaju, ktorý je našou novinkou. Do malých koláčikov lisovaný jemný list z oblasti Simao v Yunnane nás prekvapí silným a výdatným nálevom s orechovými tónmi a mierne sladkastou chuťou.
Vstupné: 5 €

DEGUSTAČNÝ VEČER VENOVANÝ JESENI
2024-10-26 09:00 | Lahodnosti, Sobotské Námestie 43, Poprad - Spišská Sobota, 05801, Slovenská republika
Za posledný rok sme zorganizovali 7 tématických degustačných večerov s párovaním vín, ktoré mali u Vás veľký úspech. Tak začíname opäť na jeseň aj tento rok. Tak nás príďte okoštovať a čo to nové sa dozvedieť nielen o nás, ale aj o tom, čo jeme. Debaty, ktoré pri týchto večeroch vznikajú stoja za to. Objednávajte a píšte. Richard a Anton s Vila Sandy Košice, sa už tiež nevedia dočkať. Vidíme sa priatelia.

LAO SHOU MEI 2013
2024-11-06 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer a ochutnávka starého bieleho čínskeho čaju Lao Shou Mei z roku 2013. Základná sorta bieleho čaju sa v priebehu 11 rokov uskladnenia premenila na delikátny, vyzretý a veľmi chutný biely čaj. Vstupné: 5 €

LAPSANG SOUCHONG/ZHENG SHAN XIAO ZHONG
2024-11-29 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer spojený s ochutnávkou zaujímavého a veľmi známeho červeného čaju Lapsang Souchong, ktorý má typickú jemne údenú vôňu i chuť. Je považovaný za otca červených čajov a údajne to bol najobľúbenejší čaj detektíva Sherlocka Holmesa.
Vstupné: 5 €

WU LIANG SHAN PING CHA (2012) a SIMAO 2023 SHU ORIJIN BING CHA
2024-12-01 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer pri príležitosti 10. narodenín Kaviarne a čajovne U Vlka a 8. narodenín Zlatého draka šťastia – prvého čajového obchodu v Tatrách. Spoločne ochutnáme dva tmavé exkluzívne puerhy, ktoré boli produkované pri príležitosti roku Draka – WU LIANG SHAN PING CHA z roku 2012 a SIMAO 2023 SHU ORIJIN BING CHA.
Vstupné: 5 €

ORIENTÁLNA KRÁSKA Z ČÍNY / GUANGXI DONG FANG MEI
2024-12-14 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Pozývame vás na ochutnávku ušľachtilého oolongu Orientálna kráska z Číny, obľúbeného čaju Kráľovnej Alžbety II. Jemný čaj so sýto oranžovým nálevom a vôňou sladkého ovocia, ktorá neskôr prechádza až do sýtych medových tónov.
Vstupné: 5 €

ŽLTÝ ČAJ/ HUANG DA CHA A KVET RUŽE
2025-02-25 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer spojený s ochutnávkou obľúbeného žltého čaju Huang Da Cha, ktorý v sebe skrýva vôňu sladkých kvetov a zrelých banánov. Čajovú ochutnávku doplníme o popíjanie bylinkového čaju z kvetu ruže – voňavej čínskej byliny, ktorá má priaznivé účinky na našu pečeň i zrak a zvyšuje celkovú obranyschopnosť organizmu.
Vstupné: 5 €

SHUI XIAN – NARCIS Z HÔR WU YI A KVET CHRYZANTÉMY
2025-03-15 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer spojený s ochutnávkou slávneho oolongu Narcis z hôr Wu Yi, známy aj pod menom Vodná víla. Patrí medzi útesové oolongy, s výraznejšou praženou vôňou i chuťou. Spolu s ním ochutnáme čínsku bylinu kvet chryzantémy, ktorá má mnoho priaznivých účinkov na ľudský organizmus.
Vstupné: 6 €
